

**Қазығұрт ауданы әкімдігінің 2008 жылғы 26 қыркүйектегі № 8 және Қазығұрт
аудандық мәслихаттың 2008 жылғы 26 қыркүйектегі № 12/87-ІV "Қызылқия ауылы
округінің Айнатас ауылының және Рабат ауылдық округінің Еңбекші ауылының
шекараларына өзгеріс енгізу туралы" бірлескен қаулысы мен шешіміне өзгерістер енгізу туралы**

Бірлескен Оңтүстік Қазақстан облысы Қазығұрт аудандық мәслихатының 2011 жылғы 24 қыркүйектегі N 46/357-IV Шешімі және Қазығұрт ауданы әкімдігінің 2011 жылғы 24 қыркүйектегі N 3 Қаулысы. Оңтүстік Қазақстан облысы Қазығұрт ауданының Әділет басқармасында 2011 жылғы 4 қарашада N 14-6-148 тіркелді

      Қазақстан Республикасының 2003 жылғы 20 маусымдағы «Қазақстан Республикасының Жер кодексі» Кодексінің 108-бабының 5-тармағына, Қазақстан Республикасының 2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін-өзі басқару туралы» Заңының 6 және 31-баптарына, Қазақстан Республикасының 1993 жылғы 8 желтоқсандағы «Қазақстан Республикасының әкімшілік-аумақтық құрылысы туралы» Заңының 12-бабына сәйкес және Қызылқия ауыл округі әкімінің пікірін ескере отырып Қазығұрт ауданының әкімдігі **ҚАУЛЫ ЕТЕДІ** және Қазығұрт аудандық мәслихат **ШЕШІМ ЕТТІ:**

      1. «Қызылқия ауылы округінің Айнатас ауылының және Рабат ауылдық округінің Еңбекші ауылының шекараларына өзгеріс енгізу туралы» Қазығұрт ауданы әкімдігінің 2008 жылғы 26 қыркүйектегі № 8 және Қазығұрт аудандық мәслихаттың 2008 жылғы 26 қыркүйектегі № 12/87-ІV (Нормативтік құқықтық актілерді мемлекеттік тіркеу тізілімінде 14-6-63 нөмірімен тіркелген, 2008 жылғы 31 қазандағы «Қазығұрт тынысы» газетінің 75-76 нөмірінде жарияланған) бірлескен қаулысы мен шешіміне мынадай өзгерістер енгізілсін:

      кіріспесінде:

      «Қазақстан Республикасындағы жергілікті мемлекеттік басқару туралы» деген сөздер «Қазақстан Республикасындағы жергілікті мемлекеттік басқару және өзін-өзі басқару туралы» деген сөздермен ауыстырылсын;

      1-тармақта:

      «Оралмандарға» деген сөз «Қазақстан Республикасының азаматтарына және оралмандарға» деген сөздермен ауыстырылсын.

      2. Осы бірлескен қаулы мен шешім алғаш ресми жарияланғаннан кейін күнтізбелік он күн өткеннен соң қолданысқа енгізіледі.

*Аудандық мәслихат сессиясының төрағасы     Н.Аширов*

*Аудан әкімі                                Т.Алиев*

*Аудандық мәслихат хатшысы                  А.Омаров*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК